text: Fredericia-restaurant burde have en Michelin-stjerne
  13 marts 2013 kl. 08.47
  Michelin-guiden deler kun stjerner ud i København. Men eksempelvis en restaurant i Fredericia burde have en, mener redaktør.
  Redaktør af Den Danske Spiseguide Bent Christensen ærgrer sig over, at der kun deles Michelin-stjerner ud i København.
  Niveauet i provinsen er nemlig meget højt, mener Bent Christensen.
  Eksempelvis restaurant Ti Trin Ned i Fredericia kunne komme i betragtning til en stjerne, mener Bent Christensen i følge DR Trekanten.
  Ud over Ti Trin Ned er kvaliteten også på Michelin-niveau på blandt andet Falsled Kro på Sydfyn og Dragsholm Slot på Vestsjælland, mener Bent Christensen.
  Michelin-stjernerne uddeles i morgen.
  